2015. gada 28. janvārī Rīkojums Nr. 36

Rīgā (prot. Nr. 5 18. §)

**Par valsts kustamās mantas nodošanu bez atlīdzības sabiedriskā labuma organizācijai – biedrībai "**Aktīvās atpūtas centrs jauniešiem"

1. Saskaņā ar Publiskas personas mantas atsavināšanas likuma 43.1 panta pirmo daļu atļaut Izglītības un zinātnes ministrijas padotībā esošajai Aizkraukles Profesionālajai vidusskolai nodot bez atlīdzības sabiedriskā labuma organizācijai – biedrībai "Aktīvās atpūtas centrs jauniešiem" (reģistrācijas Nr. 40008144521, juridiskā adrese – "Laubes", Lielvārdes pagasts, Lielvārdes novads, LV-5070, sabiedriskā labuma organizācijas statuss no 2011. gada 22. aprīļa) – šādu valsts kustamo mantu:

1.1. universālo pašgājējmašīnu KRAMER 416 (valsts reģistrācijas numurs T1524LB, atlikusī bilances vērtība – 153,79 *euro*);

1.2. traktora piekabi 2PTS-4M (valsts reģistrācijas numurs P6552LT, atlikusī bilances vērtība – 0,00 *euro*).

2. Aizkraukles Profesionālajai vidusskolai noslēgt līgumu ar biedrību "Aktīvās atpūtas centrs jauniešiem" par šā rīkojuma 1. punktā minētās valsts kustamās mantas nodošanu un pieņemšanu, līgumā nosakot, ka:

2.1. izdevumus, kas saistīti ar kustamās mantas reģistrāciju un transportēšanu, sedz biedrība "Aktīvās atpūtas centrs jauniešiem";

2.2. līgums stājas spēkā pēc tā apstiprināšanas Izglītības un zinātnes ministrijā.

Ministru prezidente Laimdota Straujuma

Izglītības un zinātnes ministre Mārīte Seile